CELEX: 32017D1851
Language: da
Date: 2017-10-11 00:00:00
Title: Kommissionens gennemførelsesafgørelse (EU) 2017/1851 af 11. oktober 2017 om ændring af del E i bilag II til beslutning 92/260/EØF for så vidt angår kravene vedrørende afrikansk hestepest for registrerede heste, der midlertidigt indføres fra Algeriet, Kuwait, Marokko, Oman, Qatar, Tunesien og Tyrkiet, og om ændring af bilag I til beslutning 2004/211/EF for så vidt angår oplysningerne vedrørende De Forenede Arabiske Emirater i listen over tredjelande og dele af tredjelande, hvorfra det er tilladt at importere levende dyr af hestefamilien samt sæd, æg og embryoner fra dyr af hestefamilien til Unionen (meddelt under nummer C(2017) 6775) (EØS-relevant tekst. )

13.10.2017   
            
            
               DA
            
            
               Den Europæiske Unions Tidende
            
            
               L 264/20
            
         KOMMISSIONENS GENNEMFØRELSESAFGØRELSE (EU) 2017/1851
   af 11. oktober 2017
   om ændring af del E i bilag II til beslutning 92/260/EØF for så vidt angår kravene vedrørende afrikansk hestepest for registrerede heste, der midlertidigt indføres fra Algeriet, Kuwait, Marokko, Oman, Qatar, Tunesien og Tyrkiet, og om ændring af bilag I til beslutning 2004/211/EF for så vidt angår oplysningerne vedrørende De Forenede Arabiske Emirater i listen over tredjelande og dele af tredjelande, hvorfra det er tilladt at importere levende dyr af hestefamilien samt sæd, æg og embryoner fra dyr af hestefamilien til Unionen
   
      
         (meddelt under nummer C(2017) 6775)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 17, stk. 3, litra a),
   under henvisning til Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (2), særlig artikel 12, stk. 1 og 4, artikel 15, litra a), artikel 16, stk. 2, og artikel 19, indledningen og litra a) og b), og
   ud fra følgende betragtninger:
   
               (1)
            
            
               Der er ved direktiv 2009/156/EF fastsat dyresundhedsmæssige betingelser for indførsel af levende dyr af hestefamilien til Unionen. Det er blandt andet fastsat, at indførsel af dyr af hestefamilien til Unionen kun er tilladt fra tredjelande, der har været frie for afrikansk hestepest (i det følgende benævnt »AHS«) i to år.
            
         
               (2)
            
            
               De dyresundhedsmæssige betingelser og de sundhedscertifikater, der skal anvendes ved midlertidig indførsel af registrerede heste i en periode på under 90 dage, er fastsat ved Kommissionens beslutning 92/260/EØF (3). Der er i del E i bilag II til nævnte beslutning fastsat et standardsundhedscertifikat til brug ved midlertidig indførsel af registrerede heste fra tredjelande opført i gruppe E, herunder fra Algeriet, Kuwait, Marokko, Oman, Qatar, Tunesien og Tyrkiet.
            
         
               (3)
            
            
               I overensstemmelse med resolution nr. 27 (4) om »Anerkendelse af medlemslandenes afrikansk hestepest-status«, der blev vedtaget af Verdensorganisationen for Dyresundheds (OIE's) World Assembly of Delegates den 23. maj 2017, er Algeriet, Kuwait, Marokko, Oman, Qatar, Tunesien og Tyrkiet opført på OIE's liste over medlemslande, der er frie for afrikansk hestepest.
            
         
               (4)
            
            
               Kravene for isolation forud for udførsel og for testning for AHS af registrerede heste bestemt til midlertidig indførsel til Unionen bør derfor tilpasses i standardsundhedscertifikatet til brug ved midlertidig indførsel af registrerede heste fra tredjelande opført i gruppe E i del E i bilag II til beslutning 92/260/EØF under hensyntagen til Algeriets, Kuwaits Marokkos, Omans, Qatars, Tunesiens og Tyrkiets status som officielt frie for AHS ifølge OIE.
            
         
               (5)
            
            
               Der er ved Kommissionens beslutning 2004/211/EF (5) fastsat en liste over tredjelande eller dele af tredjelande, hvorfra medlemsstaterne skal tillade import til Unionen af levende dyr af hestefamilien samt sæd, æg og embryoner fra dyr af hestefamilien.
            
         
               (6)
            
            
               De Forenede Arabiske Emiraters kompetente myndigheder har anmodet om tilladelse til indførsel til Unionen af æg og embryoner fra dyr af hestefamilien. De har allerede indgivet et certifikat og et spørgeskema med henblik på godkendelse af ét embryoopsamlings- og -produktionshold.
            
         
               (7)
            
            
               I henhold til artikel 5 i beslutning 2004/211/EF skal medlemsstaterne tillade import af æg og embryoner af dyr af hestefamilien fra de tredjelande eller dele af tredjelande, der er opført i henholdsvis kolonne 2 og 4 i bilag I til samme beslutning, og hvorfra det også fast er tilladt at importere registrerede dyr af hestefamilien samt avls- og brugsdyr af hestefamilien. De Forenede Arabiske Emirater er allerede listeopført med henblik på midlertidig indførsel af registrerede heste, indførsel af registrerede heste og import af sæd fra registrerede heste.
            
         
               (8)
            
            
               Da De Forenede Arabiske Emirater opfylder de dyresundhedsmæssige betingelser for indførsel af registrerede heste og sæd heraf, og landets kompetente myndigheder har fremlagt tilfredsstillende oplysninger vedrørende godkendelsen fra et embryoopsamlings- og -produktionshold, bør medlemsstaterne have tilladelse til at importere æg og embryoner fra dyr af hestefamilien fra det pågældende land.
            
         
               (9)
            
            
               Beslutning 92/260/EØF og 2004/211/EF bør derfor ændres.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Del E i Bilag II til beslutning 92/260/EØF ændres som angivet i bilag I til denne afgørelse.
   Artikel 2
   Bilag I til beslutning 2004/211/EF ændres som angivet i bilag II til denne afgørelse.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 11. oktober 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 268 af 14.9.1992, s. 54.
   
      (2)  EUT L 192 af 23.7.2010, s. 1.
   
      (3)  Kommissionens beslutning 92/260/EØF af 10. april 1992 om dyresundhedsmæssige betingelser og udstedelse af sundhedscertifikat for midlertidig indførsel af registrerede heste (EFT L 130 af 15.5.1992, s. 67).
   
      (4)  http://www.oie.int/fileadmin/Home/eng/Animal_Health_in_the_World/docs/pdf/Resolutions/2017/A27_RESO_2017_AHS.pdf.
   
      (5)  Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (EUT L 73 af 11.3.2004, s. 1).
   
      BILAG I
      I del E i bilag II til beslutning 92/260/EØF foretages følgende ændringer:
      
                  1)
               
               
                  Afsnit III, litra d), første led, affattes således:
                  
                              »—
                           
                           
                              afsenderlandet
                              
                                          i)
                                       
                                       
                                          enten i isolation (3) eller
                                       
                                    
                                          ii)
                                       
                                       
                                          hvis den er afsendt fra Algeriet, Kuwait, Marokko, Oman, Qatar, Tunesien, Tyrkiet (1) eller De Forenede Arabiske Emirater, på et dertil anvist sted under officielt veterinært tilsyn (3)«.
                                       
                                    
                        
            
                  2)
               
               
                  Afsnit III, litra i), fjerde led, nr. ii), affattes således:
                  
                              »ii)
                           
                           
                              ved én lejlighed på en blodprøve taget inden for de sidste 10 dage forud for udførslen den …(5) med negativ reaktion, hvis hesten skal afsendes fra Algeriet, Kuwait, Marokko, Oman, Qatar, Tunesien, Tyrkiet (1) eller De Forenede Arabiske Emirater (3) (4)«.
                           
                        
            
   
      BILAG II
      I bilag I til beslutning 2004/211/EF affattes oplysningerne vedrørende De Forenede Arabiske Emirater således:
      
         
                     »AE
                  
                  
                     De Forenede Arabiske Emirater
                  
                  
                     AE-0
                  
                  
                     Hele landet
                  
                  
                     E
                  
                  
                     X
                  
                  
                     X
                  
                  
                     X
                  
                  
                     —
                  
                  
                     —
                  
                  
                     X
                  
                  
                     —
                  
                  
                     —
                  
                  
                     X«